stanford-oval/wikipedia huggingface dataset:
Puertoriconmastiffi
Alkuperä

Puertoriconmastiffi on maansa ainoa alkuperäinen koirarotu. Sen historia liittyy tiiviisti yhteen espanjalaisten Karibian ja latina-Amerikan siirtomaavallan kanssa: se polveutuu sotakoirana käytetystä espanjanmastiffista, paikallisista syrjäseudun koirista (espanjaksi perros jibaros) ja latinalaisamerikkalaisista molosseista. Kaikki edellä mainitut tuotiin saarelle suojelukoiriksi, jollaisina ne toimivat siirtomaa-ajoilta aina 1900-luvun alkupuolelle asti.
Vuosisatojen ajan espanjalaiset maaherrat ja aateliset pitivät rotua suojelu-, taistelu- ja metsästyskoirana. Noihin aikoihin sen saalis oli lähes aina ihminen, varsinkin espanjalaisten encomiendan kaudella 1500-luvun alkupuolella. Se kykenee yhä päihittämään villihärän, villisian ja toisen koiran. Munkki Bartolomé de las Casas on kuvaillut sitä verenhimoiseksi: jos sen annetaan, se taistelee loppuun saakka kuten se teki siirtomaa-ajalla konkistadoreita taistelu- ja sotakoirana palvellessaan.
Moni puertoriconmastiffi kuoli suojellessaan espanjalaisia isäntiään espanjalais-intiaanisodissa. Eräs esimerkki on Don Sancho de Arangon tapaus vuodelta 1513, joka mainitaan tri. Ricardo E. Alegrian teoksissa Discovery, Conquest and Colonization of Puerto Rico ja Apuntes para la Historia de Humacao. Niissä viitataan karibialaisten kannibaalien Cayarabon-joen (nykyisin Loiza) viljelmiä vastaan tekemään hyökkäykseen.
Se oli niin väkivaltainen että sankarillisesta puolustuksesta huolimatta moni kuoli karibialaisten ampumiin nuoliin. Intiaanit vangitsivat Don Sancho de Arangon, mutta hänen koiransa Becerillon (kuuluisa "Borínquen kauhu") hurjat hyökkäykset pakottivat heidät vapauttamaan verta vuotaneen omistajan. Tämä rohkea eläin, jonka jotkut väittävät olleen todellisuudessa Juan Ponce de Leónin omistama, taisteli loppuun asti kuten sen poika Leoncillo. Molemmat kuolivat taistelun jälkiseurauksena nuolten sisältämään myrkkyyn.
Vasta 1800-luvun lopulla paikalliset huomasivat tämän rodun ja alkoivat pitää sitä sokeriruoko-, tupakka- ja kahviviljelmien vahtina. Se on alkuperältään ja tyypiltään ns. "vanha maalaiskoira" joka on sopeutunut Puerto Ricon kaikkiin olosuhteisiin sademetsäalueen kylmistä vuoristoista kuumiin maaseutukukkuloihin ja trooppisiin laaksoihin.
Borínque (useimmiten boricua) on puertoricolaisten käyttämä nimitys omasta kansastaan. Karibian kennelliitto eli Sociedad Cynologica Caribena (S.C.C.) hyväksyi puertoriconmastiffin vuonna 1979. Sen palauttamiseksi Karibian koiranharrastajien suosioon on tehty kovasti työtä, minkä ansiosta sitä kohtaan ollaan onnistuttu herättämään suuri kiinnostus. Maalaiset tulevat läheltä ja kaukaa hankkimaan pennun vaihtokaupaksi tuotteista, kanoista, vuohista, sioista tai vaikkapa pelkästä ystävyydestä ja kädenpuristuksesta.
Aiheesta muualla

Molosser World (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gran Mastín de Borínquen
Käännös suomeksi
Radiation Sickness / Thirteen Stabwounds

| Radiation Sickness / Thirteen Stabwounds Antigama |
| --- | --- | --- |

Split-albumin tiedot
 Julkaistu: 2005
 Tyylilaji: brutaali death metal grindcore
 Kesto: 11.02
 Levy-yhtiö: Antiself Productions
Antigaman muut julkaisut
| The World Will Fall Soon and We All Will Die 2004 | Radiation Sickness / Thirteen Stabwounds 2005 | Zeroland 2005 |
Bastard Saintsin muut julkaisut
| Ropes Above an Abyss of Fury 2002 | Radiation Sickness / Thirteen Stabwounds 2005 | Inhale the Futuristic Filthness 2010 |
Radiation Sickness / Thirteen Stabwounds on puolalaisen grindcore-yhtye Antigaman ja brutaalin death metalin yhtyeen Bastard Saintsin split-albumi, joka on julkaistu vuonna 2005.
Albumi on rajoitettu 525 kappaleen 7"-vinyylin painokseen.
Kappaleet

Kappaleed 1 ja 2 esittänyt Antigama, kappaleet 3 ja 4 Bastard Saints
Radiation Sickness (Repulsion cover)
President Say Yes
Thirteen Stabwounds
Apocalyptic Devastation (Mortician cover)
Aiheesta muualla

Radiation Sickness / Thirteen Stabwounds Discogsissa. (englanniksi)
Albumi Radiation Sickness / Thirteen Stabwounds Encyclopaedia Metallum -sivustolla (englanniksi)
Płaszówin keskitysleiri

Plaszowin keskitysleiri
Płaszówin keskitysleiri (saks. Konzentrationslager Plaszow, lyh. KZ Plaszow) oli natsi-Saksan Krakovan eteläiseen Podgórzen esikaupunkiin perustama keskitysleiri, joka tunnetaan elokuvasta Schindlerin lista.
Leirin valmistelut alkoivat pian Puolan valtaamisen ja Puolan kenraalikuvernementin perustamisen jälkeen. Płaszówin leirin alkuperäinen tarkoitus oli toimia pakkotyöleirinä. Sen rakentaminen aloitettiin kesällä 1940. Ensimmäiset vangit olivat puolalaisia.
KZ Plaszow

Helmikuussa 1943 tuore komendantti Amon Göth teki työleiristä keskitysleirin, kun sinne alettiin siirtää juutalaisia läheisestä Krakovan ghetosta. 14. maaliskuuta 1943 Göth tuhosi Krakovan gheton. Työkykyisiksi katsotut juutalaiset siirrettiin leirille kun työkyvyttömiksi luokitellut murhattiin.
KZ Plaszow > Schindlerin lista

Teollisuusmies Oskar Schindler oli perustanut tehtaan Krakovaan jo syksyllä 1939. Schindler tunsi Göthin hyvin ja houkutteli tämän antamaan vankeja töihin hänen tehtaaseensa. Schindler rakennutti omat vankitilat tehtaansa viereen ja sai työntekijänsä Plaszowista turvaan. Puna-armeijan edetessä hän sai luvan siirtää tuotantonsa ja vankityöläisensä länteen Brunnlitziin (tš. Brněnec) lokakuussa 1944. Schindler pelasti noin 1100 vankia kuolemalta.
Leiri tarjosi työvoimaa myös useille muille alueen tehtaille ja kivilouhoksille. KZ Plaszow kasvoi koko ajan ja enimmillään siellä oli samanaikaisesti 25 000 vankia.
Äärimmäisen raakana sadistina tunnettu Göth valvoi leiriään kovalla otteella. Hän järjesti tunteja kestäneitä vankien pieksämisiä sekä yksittäis- ja joukkoteloituksia. Hän löi ja ampui hengiltä vankeja mielellään myös henkilökohtaisesti. Yksi hänen uskotuista alaisistaan oli julmuudestaan kuuluisa SS-naisvartija Alice Orlowski. Väkivallan lisäksi leirin vankeja kuoli myös tauteihin ja nälkään.
Viimeinen vuosi

Alkuvuonna 1944 leirille tuotiin rakennustarvikkeita ja materiaaleja kaasukammioita ja polttouuneja varten. Leiristä ei kuitenkaan tehty varsinaista tuhoamisleiriä, sillä murhattavaksi tarkoitettujen vankien toimittamisen Auschwitziin katsottiin olevan taloudellisempaa. Loppukeväällä leirille tuotiin tuhansia unkarinjuutalaisia, jotka jaettiin työtätekeviin ja teloitettaviin. Paikallisten teloitusten lisäksi vankeja vietiin surmattavaksi myös Auschwitzin tuhoamisleirin kaasukammioihin. KZ Plaszow toimi myös joukkoteloituspaikkana lähialueilta tuoduille puolalaisille, joiden katsottiin syyllistyneen rikoksiin miehittäjävaltaa vastaan.
Loppukesällä 1944 leiri lakkautettiin ja sen vangit lähetettiin Auschwitziin, Stutthofiin, Flossenbürgiin, Mauthauseniin ja muihin natsien keskitysleireihin. Syyskuussa SS:n ja poliisin piiri IV:n Krakovan osasto pidätti Amon Göthin epäiltynä juutalaisilta anastetuiden arvoesineiden haalimisesta.
Vuoden vaihteessa puna-armeija lähestyi uhkaavasti. 14. tammikuuta 1945 leirillä olleet viimeiset vangit, 178 naista ja 2 lasta vietiin Auschwitziin, vain päivää ennen kuin Neuvostoliiton joukot saivat vallattua alueen. Amon Göth joutui myöhemmin puna-armeijan vangiksi. Hänet tuomittiin kuolemaan ja hirtettiin entisen leirinsä lähellä syyskuussa 1946.
Leirin komentajat

SS-Unterscharführer Horst Pilarzik
SS-Oberscharführer Franz Müller
SS-Hauptsturmführer Amon Göth
Aiheesta muualla

Wikimedia Commonsissa on kuvia tai muita tiedostoja aiheesta .
Steven Spielbergin ohjaama elokuva Schindlerin lista (1993) kertoo Oskar Schindleristä ja juutalaisvangeista, jotka hän pelasti Plaszowista. Schindleriä elokuvassa näyttelee Liam Neeson ja Amon Göthin roolissa on Ralph Fiennes.
Schindlerin lista Internet Movie Databasessa (englanniksi)
Hiirolan kaivos

Hiirolan kaivos oli Mikkelin pohjoispuolella Hiirolan rautatieaseman lähistöllä sijainnut kalkkikivikaivos. Kaivos koostui useasta erillisestä pienestä louhoksesta (Arolan, Kiurunruukin ja Veikan louhokset). Kaivosvaltaus tehtiin 1840 ja kiveä louhittiin 1840-luvulla, 1920-luvulla ja vuosina 1938–1939 yhteensä 61 700 tonnia josta malmin osuus oli 55 530 tonnia.
Arolan louhos sijaitsi rautatien varressa Hiirolan asemalta etelään, sen pituus oli 20 metriä, leveys 7–8 metriä ja syvyys 2 metriä. Kiurunruukin louhokset sijaitsivat noin kilometrin päässä Arolan louhoksesta itään. Nämä louhokset olivat enimmillään 20 metriä leveitä ja 3-4 metriä syviä. Ne ovat nykyisin maatuneet ja metsittyneet. Näistä itään päin sijaitsi Veikan louhos, joka oli 30 metriä pitkä, 5–25 metriä leveä ja enimillään 2 metriä syvä. Veikan louhos on nykyään metrin vanhvuisen sorakerroksen peitossa.
Saxo Oy teki vuonna 1995 Kiurunruukin alueesta koelouhintasuunnitelman ja Rautaruukki etsi 1970-luvulla alueelta strontiumia.
Pérdika (Aígina)

| Pérdika Πέρδικα |
| --- | --- |
 Pérdikan kylä nähtynä Monín saarelta.
 Pérdika
 Koordinaatit: 37°41′33″N, 23°27′16″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Saaret
Kunta:  Aígina
Hallinto:  
 – Asutustyyppi:  kylä
 – Kallikrates-koodi:  5204000501
Väkiluku (2011):  680
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Pérdika (kreik. Πέρδικα) on Kreikan kylä, joka sijaitsee Aíginan saarella. Se kuuluu hallinnollisesti Aíginan kuntaan, Saarten alueyksikköön ja Attikan alueeseen. Kylän väkiluku on 680 (vuonna 2011).
Pérdikan satamaa.
Pérdikan kylä sijaitsee niemen kärjessä Aíginan lounaisrannikolla noin yhdeksän kilometriä etelään saaren keskuksesta Aíginan kaupungista.  Kylä on perinteinen kalastajakylä, joka on rakentunut satamansa ympärille. Sen edustalla sijaitsee Monín saari.
Pérdika muodostaa myös laajemman kyläyhdyskunnan (Τοπική Κοινότητα Πέρδικας, Topikí Koinótita Pérdikas), johon kuuluvat varsinaisen Pérdikan kylän lisäksi kylät Aiginítissa ja Sfentoúri. Koko yhdyskunnan väkiluku on 823.
Kylän tärkein kirkko on omistettu Pyhälle Sozonille (Ágios Sózon eli Ágios Sóstis).
Aiheesta muualla

Kuvia tai muita tiedostoja aiheesta Pérdika Wikimedia Commonsissa
Puertoriconpöllönen

| Puertoriconpöllönen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Kirkupöllöset Megascops
Laji::   nudipes 
Kaksiosainen nimi
 Megascops nudipes  Daudin, 1800 
Synonyymit
 Otus nupides 
Katso myös
   Puertoriconpöllönen Wikispeciesissä   Puertoriconpöllönen Commonsissa 
Infobox OKNimi-testi OKIUCN-testi OK: 
Puertoriconpöllönen (Megascops nudipes aiemmin Otus nudipes) on pöllöihin kuuluva lintu. Sitä tavataan Puerto Ricossa, Brittiläisillä Neitsytsaarilla ja Yhdysvaltain Neitsytsaarilla.
M. n. nudipes -muodon kuvasi alkujaan vuonna 1800 ranskalainen ornitologi François Marie Daudin julkaisussa Traite elementaire et complet d'Ornithologie, ou Histoire Naturelle des Oiseaux nimellä Otus nudipes. Lajinimi nudipes viittaa sen paljaisiin jalkoihin ja varpaisiin, mikä on pöllösillä harvinaista. Tunnistetun alalajin M. n. newtoni kuvasi 1860 Lawrence julkaisussa Annals of the Lyceum of Natural History.
Kuvaus

Puertoriconpöllönen on pieni pöllö, jonka yläpuoli on ruskea, ja alapuolelta se on vaaleanruskea tai valkoinen, ja siinä on ruskeita raitoja, ja sen kulmakarvat ovat valkoiset. Sukupuolet eroavat toisistaan vain vähän. Naaraat ovat hieman uroksia suurempia. Keskimäärin urokset painavat 137 grammaa ja naaraat 143 grammaa. Lajin pituus on 23–25 cm.
Laji on yleinen Puerto Ricon saarella mutta hävinnyt läheisiltä Viequesin ja Culebran saarilta. Sen kuten melkein kaikkien muidenkin Puerto Ricon lintujen arvioidaan olleen runsaampia ennen kuin metsää hakattiin 1900-luvun alussa maanviljelyksen tarpeisiin. Se asuu metsissä, joissa on suuria onttoja puita, kuten esimerkiksi El Yunquen kansallismetsässä.
Pesimäaika kestää huhti-kesäkuun. Se pesiin ontoissa puunrungoissa ja munii pesään 2–3 munaa.
Sen ravinto koostuu pääasiassa suurista hyönteisistä, mutta se täydentää sitä pienillä linnuilla, gekoilla ja pienillä jyrsijöillä.
Laji ääntelee ympäri vuoden yleensä aamu- ja iltahämärissä piileskellessään tiheässä lehvästössä. Ääni on kova kuu-kuu, josta johtuu sen Neitsytsaarilla käytettävä nimi cuckoo bird.
Sen elinpiiriä ovat subtrooppiset ja trooppiset kuivat metsät, alavat kosteat metsät, viljellyt alueet, kaupunkialueet ja hävitetyt metsät.
Alalajit

Sillä on kaksi alalajia:
Megascops nudipes newtoni (Lawrence, 1860)
Megascops nudipes nudipes (Daudin, 1800)
Aiheesta muualla

Puertoriconpöllönen (Megascops nudipes) BirdLife International Data Zone. (englanniksi)
Hisanori Shirasawa

| Henkilötiedot |
| --- | --- | --- |
Koko nimi: Hisanori Shirasawa
Syntymäaika: 13. joulukuuta 1964 (ikä 59)
Syntymäpaikka: Kobe, Japani
Kansalaisuus:  Japani
Pelipaikka: Keskikenttäpelaaja
Pituus: 179 cm
Seurat
| Vuodet | Seura | O (M) |
| 1983–1992 1993 | Yanmar Diesel Kyoto Purple Sanga | 93 (1)  |
 Seurajoukkueuran tilastot kattavat vain kansalliset sarjat.
Hisanori Shirasawa (jap. 白澤 久則, Shirasawa Hisanori; s. 13. joulukuuta 1964 Kobe) on japanilainen entinen jalkapalloilija.
Jalkapallomaajoukkue

Shirasawa kuului Japanin joukkueeseen myös AM-kilpailuissa 1988.
Erwin Strittmatter

| Erwin Strittmatter |
| --- | --- |
 Erwin Strittmatter
Henkilötiedot
Syntynyt: 1912 Spremberg, Saksa
Kuollut: 1994 (81–82 vuotta)
Ammatti:  kirjailija
Kirjailija
Tuotannon kieli: saksa
Aiheesta muualla
Löydä lisää kirjailijoitaKirjallisuuden teemasivulta
Erwin Strittmatter (1912 Spremberg, Saksa – 1994) oli saksalainen kirjailija, joka vaikutti Itä-Saksassa. Hänen esikoisteoksensa oli 1950 ilmestynyt Nummikylä (Ochsenkutscher). Nuortenkirja Tinko (1954) oli suosittu Itä-Saksassa. Siinä kuvataan lapsen näkökulmasta maareformia. 1963 ilmestynyt Ole Bienkopp sai runsaasti huomiota, sillä siinä talonpoika-päähenkilö pyrkii uudistuksiin vastoin puolueen tahtoa.
Strittmatterin kolmas puoliso oli kirjailija Eva Strittmatter.
Suomennetut teokset

Nummikylä: romaani (Ochsenkustsche, 1950), suom. Aira Sinervo, Helsinki: Kansankulttuuri 1960
Aiheesta muualla

Kuvia tai muita tiedostoja aiheesta Erwin Strittmatter Wikimedia Commonsissa
Seronga

| Seronga |
| --- | --- |
 Seronga
 Koordinaatit: 18°48′46″S, 22°24′59″E 
Valtio:  Botswana
Hallintoalue:  North-West District
Väkiluku (2011):  2 674
Aikavyöhyke:  UTC+2
Infobox OKVirheellinen NIMI-arvo: 
Seronga on kylä Botswanan pohjoisosissa North-West Districtin hallintoalueella. Se sijaitsee Okavangojoen varrella Okavangon suiston pohjoisreunalla. Seronga on usean sen itäpuolella olevan pienemmän kylän alueellinen keskuskylä. Serongassa oli vuoden 2011 väestönlaskennan mukaan 2 674 asukasta, ja lähikylät yhteenlaskettuna alueella asuu 3 716 ihmistä.
Serongassa on lentokenttä, johon on säännöllinen yhteys Maunin lentoasemalta. Sitä kautta kylään tulee paljon luontoturisteja.
Rapsikuoriainen

| Rapsikuoriainen |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Niveljalkaiset Antropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Cucujiformia
Yläheimo::  Härömäiset Cucujoidea
Heimo::  Kiiltokuoriaiset Nitidulidae
Alaheimo::  Meligethinae 
Suku::  Teriökiillokkaat Meligethes
Laji::  aeneus
Kaksiosainen nimi
 Meligethes aeneus  (Fabricius, 1775) 
Synonyymit
 Brassicogethes aeneus 
Katso myös
   Rapsikuoriainen Wikispeciesissä   Rapsikuoriainen Commonsissa 
Infobox OKNimi-testi OK: 
Rapsikuoriainen (Meligethes aeneus) on kiiltokuoriaisten heimoon kuuluva teriökiillokaslaji. Rapsikuoriainen on öljykasvien kuten rypsin ja rapsin pahin tuholainen. Aikuinen rapsikuoriainen on ovaalinmuotoinen, väriltään sinisenmusta ja noin 2,5 mm pitkä kovakuoriainen. Tuntosarvet ovat nuijamaiset. Täysikasvuinen toukka on 4 mm pitkä, valkoisenharmaa, mustapäinen ja tummatäpläinen. Täysikasvuiset toukat pudottautuvat maahan koteloitumaan. Toukkien ravintoa ovat ristikukkaisten kasvien kuten kaalien (Brassica), sinappien (Sinapis) ja öljykasvien nuput. Aikaisessa nuppuvaiheessa tapahtuva syönti vähentää satoa. Aikuiset rapsikuoriaiset syövät kukkien siitepölyä ja kukkien heteitä. Rapsikuoriaiset munivat öljykasvien nuppuihin tavallisesti 1–3 munaa yhteen nuppuun. Rapsikuoriaisen muna on valkoinen ja alle yhden millimetrin mittainen. Öljykasvien kukinnan loputtua rapsikuoriaiset siirtyvät kukka- ja parsakaalin kukintoihin, joihin ne syövät koloja. Keltaiset kukat ja keltaiset pinnat vetävät kuoriaisia puoleensa.
Kesällä päivälämpötilan ylittäessä 12–15 ˚C ensimmäiset rapsikuoriaiset siirtyvät kukkiviin kasvustoihin. Rapsikuoriaisilta suojautumiseen voi käyttää houkutuskasvina esimerkiksi aikaisin keltaisena kukkivaa peltokanankaalia. Keltaisena kukkivat houkutuskaistat houkuttelevat kuoriaiset luokseen, josta ne torjutaan kemiallisesti esimerkiksi pyretroideihin tai neonikotinoideihin kuuluvilla torjunta-aineilla. Rapsikuoriainen talvehtii aikuisena metsän ja pellon karikkeessa ja sillä on vuodessa yksi sukupolvi.
Suomessa rapsikuoriaisen luontaisia vihollisia ovat loispedot kuten rapsikuoriaispistiäinen (Phradis morionellus) ja rapsikuoriaisvainokainen (Diospilus capito).
Aiheesta muualla

Laji.fi: Rapsikuoriainen (Meligethes aeneus)
Ötökkätieto: Rapsikuoriainen (Meligethes aeneus)
Kasper: Rapsikuoriainen (Meligethes aeneus)
Farmit: Rapsikuoriainen(Meligethes aeneus)
Maaria Keva: Rapsikuoriaisen (Meligethes aeneus) loispetojen (Phradis morionellus ja Diospilus capito) loisintatason dynamiikka ja siihen vaikuttavat tekijät, Helsingin yliopisto, Maatalous-metsätieteellinen tiedekunta, Maisterintutkielma, 2017 (pdf)
ITIS: Brassicogethes aeneus (englanniksi)
Centre for Agriculture and Biosciences International (CABI): Meligethes aeneus (rape beetle) (englanniksi)
Pherobase: Semiochemicals of Meligethes aeneus, the Pollen beetle (englanniksi)
Skotlannin Valioliigan kausi 2013–2014

| Skotlannin Valioliiga 2013–2014 |
| --- | --- |
Joukkueiden määrä:  12
Mestari:  Celtic FC
Pudonneet joukkueet:  Hibernian Heart of Midlothian
Ottelut:  222
Maalit:  611 (2,75 per ottelu)
Paras maalintekijä:  Kris Commons, Celtic (23)
Alempi sarjataso:  Mestaruussarja
  ← 2012-2013 :  2014-2015 → 
Skotlannin valioliiga (Scottish Premiership) kaudella 2013-2014 pelattiin kahdentoista joukkueen sarjana. Sarjan joukkueet pelasivat ensin kolminkertaisen sarjan, jonka jälkeen joukkue jaettiin kahtia kuuden parhaan ja kuuden heikoimman joukkueen loppusarjoihin. Loppusarjoissa pelattiin yksinkertainen sarja. Ylemmän loppusarjan voittaja voitti Skotlannin mestaruuden. Skotlannin mestaruuden voitti Glasgown Celtic.
Sarjataulukko

|  #  |  Joukkue   |  O |  V |  T |  H |  TM  |  PM  |  ME  |  P  |  |
| --- | --- | --- | --- | --- | --- | --- | --- | --- | --- | --- |
| 1 | Celtic FC  | 38 | 31  | 6  | 1   | 102 | 25  | +77 | 99 | Joukkue pääsee Mestarien liigan 2014–2015 2. karsintakierrokselle |
| 2 | Motherwell FC  | 38 | 22  | 4  | 12  | 64  | 60  | +4 | 70 | Joukkue pääsee Eurooppa-liigan 2014–2015 2. karsintakierrokselle. |
| 3 | Aberdeen FC  | 38 | 20  | 8  | 10  | 53  | 38  | +15 | 68 | Joukkue pääsee Eurooppa-liigan 2014–2015 1. karsintakierrokselle. |
| 4 | Dundee United FC  | 38 | 16  | 10 | 12  | 65  | 50  | +15 | 58 |  |
| 5 | Inverness Caledonian Thistle FC | 38 | 16  | 9  | 13  | 44  | 44  | 0 | 57 |  |
| 6 | St. Johnstone FC  | 38 | 15  | 8  | 15  | 48  | 42  | +6 | 53 |  |
| 7 | Ross County FC  | 38 | 11  | 7  | 20  | 44  | 62  | -18 | 40 |  |
| 8 | St. Mirren FC  | 38 | 10  | 9  | 19  | 39  | 58  | -19 | 39 |  |
| 9 | Kilmarnock FC  | 38 | 11  | 6  | 21  | 45  | 66  | -21 | 39 |  |
| 10 | Partick Thistle FC  | 38 | 8   | 14 | 16  | 46  | 65  | -19 | 38 |  |
| 11 | Hibernian FC  | 38 | 8   | 11 | 19  | 31  | 51  | -20 | 35 | Joukkue joutui Mestaruussarjan playoff-otteluihin |
| 12 | Heart of Midlothian FC  | 38 | 10  | 8  | 20  | 45  | 65  | -20 | 38 | Joukkue putosi Mestaruussarjaan kaudeksi 2014-2015 |
Ottelut > Ottelut 1-22

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
| Koti \ Vieras1 | ABE | CEL | DNU | HEA | HIM | ICT | KIL | MOT | PAT | RCO | STJ | STM |
| Aberdeen  |   | 0–2  | 1–0  | 1–3  | 1–0  | 1–0  | 2–1  | 0–1  | 4–0  | 1–0  | 0–0  | 2–0 |
| Celtic  | 3–1  |   | 1–1  | 2–0  | 1–0  | 2–2  | 4–0  | 2–0  | 1–0  | 2–1  | 2–1  | 1–0 |
| Dundee United  | 1–2  | 0–1  |   | 4–1  | 2–2  | 0–1  | 1–0  | 2–2  | 4–1  | 1–0  | 4–0  | 4–0 |
| Heart of Midlothian  | 2–1  | 1–3  | 0–0  |   | 1–0  | 0–2  | 0–4  | 0–1  | 0–2  | 2–2  | 0–2  | 0–2 |
| Hibernian  | 0–2  | 1–1  | 1–1  | 2–1  |   | 0–2  | 3–0  | 0–1  | 1–1  | 0–0  | 0–0  | 2–0 |
| Inverness Caledonian Thistle  | 3–4  | 0–1  | 1–1  | 2–0  | 3–0  |   | 2–1  | 2–0  | 1–2  | 1–2  | 1–0  | 3–0 |
| Kilmarnock  | 0–1  | 2–5  | 1–4  | 2–0  | 1–2  | 1–2  |   | 0–2  | 2–1  | 2–0  | 0–0  | 2–1 |
| Motherwell  | 1–3  | 0–5  | 0–4  | 2–1  | 1–0  | 2–0  | 2–1  |   | 1–0  | 3–1  | 4–0  | 3–0 |
| Partick Thistle  | 0–3  | 1–2  | 0–0  | 1–1  | 0–1  | 0–0  | 1–1  | 1–5  |   | 3–3  | 0–1  | 0–3 |
| Ross County  | 1–0  | 1–4  | 2–4  | 2–1  | 0–2  | 0–3  | 1–2  | 1–2  | 1–3  |   | 1–0  | 3–0 |
| St. Johnstone  | 0–2  | 0–1  | 3–0  | 1–0  | 1–2  | 4–0  | 3–1  | 2–0  | 1–1  | 4–0  |   | 2–0 |
| St. Mirren  | 1–1  | 0–4  | 4–1  | 1–1  | 0–0  | 0–0  | 1–1  | 0–1  | 1–2  | 2–1  | 4–3  |  |
Lähde: BBC Sport
1 Kotijoukkue vasemmanpuoleisessa sarakkeessa.
Värit: Sininen = kotivoitto; Keltainen = tasapeli; Punainen = vierasvoitto.
Ottelut > Ottelut 23–33

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
| Koti \ Vieras1 | ABE | CEL | DNU | HEA | HIM | ICT | KIL | MOT | PAT | RCO | STJ | STM |
| Aberdeen  |   | 2–1  | 1–1  |   |   | 0–1  | 2–1  |   |   |   | 1–0  |  |
| Celtic  |   |   |   |   |   | 5–0  |   | 3–0  |   | 1–1  | 3–0  | 3–0 |
| Dundee United  |   | 0–2  |   |   |   | 2–1  | 3–2  | 3–1  |   |   | 0–1  | 3–2 |
| Heart of Midlothian  | 1–1  | 0–2  | 1–2  |   | 2–0  |   |   |   |   |   |   | 2–1 |
| Hibernian  | 0–2  | 0–4  | 1–3  |   |   |   |   | 3–3  |   | 2–1  |   | 2–3 |
| Inverness Caledonian Thistle  |   |   |   | 0–0  | 0–0  |   |   | 1–2  | 1–0  |   |   | 2–2 |
| Kilmarnock  |   | 0–3  |   | 4–2  | 1–1  | 2–0  |   |   |   | 2–2  | 1–2  |  |
| Motherwell  | 2–2  |   |   | 4–1  |   |   | 1–2  |   | 4–3  | 2–1  |   |  |
| Partick Thistle  | 3–1  | 1–5  | 1–1  | 2–4  | 3–1  |   | 1–1  |   |   |   |   |  |
| Ross County  | 1–1  |   | 3–0  | 1–2  |   | 1–2  |   |   | 1–1  |   |   | 2–1 |
| St. Johnstone  |   |   |   | 3–3  | 2–0  | 0–1  |   | 3–0  | 1–1  | 0–1  |   |  |
| St. Mirren  | 0–1  |   |   |   |   |   | 2–0  | 3–2  | 0–0  |   | 0–1  |  |
Lähde: BBC Sport
1 Kotijoukkue vasemmanpuoleisessa sarakkeessa.
Värit: Sininen = kotivoitto; Keltainen = tasapeli; Punainen = vierasvoitto.
Mestaruussarjan playoff

Mestaruussarjan playoffkierrokselle selviytyivät Mestaruussarjan sijoille 2.-4. sijoittuneet joukkueet, sekä Valioliigan 11. joukkue.
Mestaruussarjan playoff > 1.kierros

| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Queen of the South FC | 3-4 | Falkirk FC | 2-1 | 1-3 ja.  |
Mestaruussarjan playoff > 2.kierros

| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Falkirk FC | 1-2 | Hamilton Academical FC | 1-1 | 0-1ja.  |